Riigi Kaitseinvesteeringute Keskus 31.05.2024

Lp. Alvar Pern

e- post: [info@rkik.ee](mailto:info@rkik.ee)

Lõhketöödest Sirgala harjutusvälja piirkonnas

2023 aasta kevadest alates ja pärast maarendilepingu lõppemist 10.01.2024, oleme aktiivselt otsinud võimalusi jätkata lõhketööde läbiviimist Sirgala harjutusväljade piirkonna endistes kaevandusväljade tranšeedes, eesmärgiga plahvatusmeetodil liita erinevaid metalle bi- ja trimetallideks. Arvestades Sirgala harjutusvälja läände laienemise plaane, teatasite Te meile oma 21.08.2023 saadetud kirjas nr 4- 4/23/2199 – 2 , et lõhketööde läbiviimist ei ole võimalik teostada Ammoniidi ja Argilliidi katastriüksustel.

26.10.2023 saime oma uuele taotlusele Maa- ametist vastuse, et lõhketöid on võimalik läbi viia riigile kuuluval katastriüksusel Sirgala karjäär 11, ( katastritunnus 22901:003:0400, ), mis on antud rendile aktsiaseltsile Enefit Power kuni 03.05.2029. Maa- ameti kirjas on toodud rida tingimusi ,mis peavad olema täidetud, et sõlmida vastav maa kasutamise allrendileping. Pärast mitmeid kohtumisi Alutaguse Vallavalitsuses Enefit Power AS – i ja Narva karjääri esindajatega, saime Narva karjääri juhtkonnalt põhimõttelise nõusoleku lõhketööde läbiviimiseks nende poolt määratud kohas katastriüksusel Sirgala karjäär 11, samuti saime nõusoleku kasutada nendele kuuluvaid karjääriteid juurdepääsuks lõhkamiskohale ( vt. manuses olevat Narva karjääri peainseneri Andrei Frolovi kirja) . Lõhkamiskoht asub tranšees, mis on piisavalt kaugel turvaväljadest ja on piiratud ladustatud aherainega, mis summutab lõhkamisel tekkivat müra ja takistab liiva ja tolmu laiali paiskumist. Narva karjääri peainseneri Andrei Frolovi kirjas toodud täiendavaks tingimuseks on lõhketööde läbiviimise koha kooskõlastamine Teiega ( kirjas sõjaväega ) ning aktsiaseltsiga Tootsi Turvas.

Palume Teid kooskõlastada lõhketööde läbiviimine katastriüksusel Sirgala 11 kohas, mis on näidatud kirja manuses toodud joonisel.

Lisa: Narva karjääri peainseneri Andrei Frolovi kiri 24.05.2024

Lugupidamisega

Vadim Pekhov,

OÜ AVP Integral juhatuse liige

e –post: avp@avpintegral.com

/allkirjastatud digitaalselt /

Kontaktisik: Priit Toomikas, tel: 5161482

e- post: priit. toomikas@mail.ee